
ДО
ДОБРИЧКИ ОБЩИНСКИ СЪВЕТ

ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка

Относно: Промяна на характера на собствеността от публична в частна общинска собственост на поземлен имот (ПИ) с идентификатор № 69242.27.19 и ПИ с идентификатор № 69242.18.27, по КККР на село Стефаново, община Добричка.

УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
	Община Добричка е собственик на ПИ с идентификатор № 69242.27.19, актуван с акт за публична общинска собственост /АОС/ № 8822/09.01.2024г., вписан с Акт № 72, том I, вх. рег. № 240/12.01.2024г. на СВп - Добрич при АВп и ПИ с идентификатор № 69242.18.27, актуван с акт за публична общинска собственост /АОС/ № 8821/09.01.2024г., вписан с Акт № 68 том I, вх. рег. № 239/12.01.2024г. на СВп - Добрич при АВп. Имотите в актовете за общинска собственост са описани като пасище.
В изпълнение на Решение № 425/30.07.2025г. на Добрички общински съвет, за съгласие за отпочване на процедура за смяна на начина на трайно ползване на ПИ идентификатор № 69242.27.19, с площ 37,111 и ПИ с идентификатор № 69242.18.27, с площ 40,438 дка по КККР на село Стефаново, община Добричка от пасище в нива, поради загубилото се предназначение на имотите, е извършена промяна на начина на трайно позлване на цитираните имоти.
За тях е проведена процедура за промяна на начина на трайно ползване по реда на чл. 78а от Правилника за прилагане на Закона за собствеността и ползването на земеделските земи (ППЗСПЗЗ). Съгласно тази разпоредба, собственикът на земеделска земя може да подаде заявление до общинската служба по земеделие за промяна на начина на трайно ползване на имота/ите за други земеделски нужди, като за имоти с НТП „пасища, мери и ливади“ се прилага документ от Регионалната инспекция по околната среда и водите (РИОСВ), в който е посочено, че за имота няма въведени забрани или ограничения за промяна на начина на трайно ползване, произтичащи от заповеди за защитени зони по смисъла на Закона за биологичното разнообразие и за защитени територии по смисъла на Закона за защитените територии, или от планове за управление на защитени зони или защитени територии. С писмо с вх. рег. № ИзхК-925#1/28.03.2025г., РИОСВ потвърждава, че за имотите няма горецитираните ограничения и забрани за промяна в начина на трайно ползване.
Промяна на начина на трайно ползване на имоти, включени в обхвата на специализиран слой "Постоянно затревени площи", може да се извършва само след тяхното изключване от слоя със заповед на министъра на земеделието и храните по чл. 33б, ал.2 от Закона за подпомагане на земеделските производители. С писмо с вх. рег. № ИзхК-926#1/18.03.2025г, Началника на Областна дирекция Земеделие посочва, че имотите не попадат в слой „Постоянно затревени площи“.
[bookmark: _GoBack]На 16.03.2026г. е извършено трасиране от правоспособно лице на двата поземлени имота, за което са съставени Протоколи за трасиране, означаване и координиране на границите им. Въз основа на тях, на 22.04.2026г. Началникът на Общинска служба по Земеделие – Добричка е одобрил промяната на начина на трайно ползване на двата имота от пасище в нива чрез Протокол № 4 за ПИ с идентификатор № 69242.27.19 и Протокол №5 за ПИ с идентификатор № 69242.18.27.
На 30.04.2026г. е изпратена информация към СГКК - Добрич, за отразяване на промяната на имотите в кадастралната карта и кадастралните регистри, която е актуализирана.
С оглед на това, че цитираните имоти вече не са с начин на трайно ползване пасище и не служат за пасище, а са с НТП нива, съгласно Протокол № 4 и Протокол  № 5 от 22.04.2026г. на началника на Общинска служба по земеделие – Добричка са престанали да имат характер на имоти публична общинска собственост по смисъла на чл.3, ал.2 от Закона за общинската собственост (ЗОС).
След смяната на начина им на трайно ползване, остава достатъчен поземлен фонд от пасища в землището на село Стефаново, община Добричка за задоволяване нуждите на животновъдите.
На основание чл.6, ал.1 от ЗОС имотите и вещите – публична общинска собственост, които са престанали да имат предназначението по чл.3, ал.2 от ЗОС, се обявяват от общинския съвет за частна общинска собственост. 
С оглед горното, след промяната в характера на собствеността на ПИ идентификатор № 69242.27.19 и ПИ с идентификатор № 69242.18.27 по КККР на село Стефаново, община Добричка, следва да бъдат съставени нови актове за общинска собственост. Съгласно чл.60, ал.1 от ЗОС при промяна на характера на собствеността от публична в частна или обратно се съставя нов акт, като това обстоятелство се отбелязва в новия и в стария акт и в регистрите.
Във връзка с гореизложеното, предлагам Добрички общински съвет да приеме следното:

											ПРОЕКТ!

РЕШЕНИЕ:

1. На основание чл.21, ал.1, т.8 от Законa за местното самоуправление и местната администрация и чл.6, ал.1 от Закона за общинската собственост, във връзка с чл.6, ал.2 от Наредба № 4 за реда за придобиване, управление и разпореждане с общинската собственост на Добрички общински съвет, Добрички общински съвет обявява за частна общинска собственост ПИ идентификатор № 69242.27.19 и ПИ с идентификатор № 69242.18.27 по КККР на село Стефаново, община Добричка, поради липса на предназначението по чл.3, ал.2 от Закона за общинската собственост.
2. Възлага на Кмета на община Добричка, последващи законови действия. 

Приложение към докладната записка:
1. Копия от актове за публична общинска собственост за двата имота; 
2. Актуални скици от кадастралната карта и кадастралните регистри, удостоверяващи начина на трайно ползване - нива.
3. Писмо с вх. рег. № ИзхК-926#1/ 18.03.2025г. от ОД „Земеделие” - Добрич;
4. Писмо с вх. рег. № ИзхК-925#1/ 28.03.2025г. от РИОСВ – Варна;
5. Протоколи за трасиране на двата имота;
6. Протокол № 4 и Протокол № 5 от 22.04.2026г. на Началника на Общинска служба по Земеделие – Добричка;
7. Писмо до началника на СГКК-Добрич за отразяване на промяната;
8. Решение № 425/30.07.2025г. на Добрички общински съвет.

ВНОСИТЕЛ:
СОНЯ ГЕОРГИЕВА
Кмет на община Добричка
Съгласували:
Иван Пейчев
Зам.- кмет УТСОСПООС
Арх. Даниела Георгиева    							Адв. ……………………..
Гл. архитект                                                           	    			Юрист при Общината
ИД Директор дирекция УТСОСПООС				    	Изготвил:
Мария Димитрова								Теодора Михайлова
Началник отдел ОСЕ							Ст. експерт ОС

